CELEX: 62020TN0454
Language: lt
Date: 2020-07-16 00:00:00
Title: Byla T-454/20: 2020 m. liepos 16 d. pareikštas ieškinys byloje Garment Manufacturers Association in Cambodia / Komisija

31.8.2020   
            
            
               LT
            
            
               Europos Sąjungos oficialusis leidinys
            
            
               C 287/42
            
         
      2020 m. liepos 16 d. pareikštas ieškinys byloje Garment Manufacturers Association in Cambodia / Komisija
      
      (Byla T-454/20)
      (2020/C 287/62)
      Proceso kalba: anglų
      
         Šalys
      
      
         Ieškovė: Garment Manufacturers Association in Cambodia (Pnom Penis, Kambodža), atstovaujama advokatų C. Ziegler ir S. Monti
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  iš dalies panaikinti 2020 m. vasario 12 d. Komisijos deleguotąjį reglamentą (ES) 2020/550, kuriuo dėl Europos Parlamento ir Tarybos reglamento (ES) Nr. 978/2012 1 straipsnio 2 dalyje nurodytų priemonių, taikomų tam tikriems Kambodžos Karalystės kilmės produktams, laikino atšaukimo iš dalies keičiami Reglamento (ES) Nr. 978/2012 II ir IV priedai, kiek jis susijęs su laikinu atšaukimu taikyti BLS lengvatas visiems muitų kodams, susijusiems su GMAC nariais, t. y. SS kodai, nurodyti 1 straipsnio 1 pastraipoje, ir SS kodai, nurodyti 1 straipsnio 2 pastraipoje, išskyrus SS kodą 1212 93;
               
            
                  —
               
               
                  nurodyti Europos Komisijai padengti savo ir ieškovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Pirmasis ieškinio pagrindas grindžiamas tuo, kad ginčijamas reglamentas pažeidžia proporcingumo principą ir Sąjungos politikos ir veiksmų nuoseklumo reikalavimą. Komisija tinkamai neįvertino muitų lengvatų laikino atšaukimo poveikį Kambodžos drabužių, avalynės ir kelionės reikmenų pramonei.
               
            
                  2.
               
               
                  Antrasis ieškinio pagrindas grindžiamas tuo, ginčijamas reglamentas pažeidžia ieškovės procesines teises, nes Komisija nepateikė tinkamų motyvų, kaip nurodyta SESV 296 straipsnio 2 dalyje, o tai reiškia teisės į gerą administravimą pažeidimą.